CELEX: 32013R0766
Language: ro
Date: 2013-08-07 00:00:00
Title: Regulamentul de punere în aplicare (UE) nr. 766/2013 al Comisiei din 7 august 2013 privind clasificarea anumitor mărfuri în Nomenclatura combinată

9.8.2013   
            
            
               RO
            
            
               Jurnalul Oficial al Uniunii Europene
            
            
               L 214/3
            
         REGULAMENTUL DE PUNERE ÎN APLICARE (UE) NR. 766/2013 AL COMISIEI
   din 7 august 2013
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost emise de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii emise de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 august 2013.
      
         
            Pentru Comisie, pentru președinte
         
         Günther OETTINGER
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Produs lichid pe bază de produse din lapte fermentat cu adaos de fructe și fulgi de cereale, compus din (% din greutate):
                  
                              —
                           
                           
                              iaurt (conținut de grăsime al laptelui 1,9% din greutate)
                           
                           
                              78,9
                           
                        
                              —
                           
                           
                              zahăr
                           
                           
                              8,4
                           
                        
                              —
                           
                           
                              apă
                           
                           
                              7,4
                           
                        
                              —
                           
                           
                              piersici
                           
                           
                              4,3
                           
                        
                              —
                           
                           
                              fulgi de grâu
                           
                           
                              0,6
                           
                        
                              —
                           
                           
                              fulgi de secară
                           
                           
                              0,3
                           
                        și mici cantități de preparate aromatice (arome), de caroten (agent colorant) și microorganisme utilizate în produsele alimentare.
                  Produsul, îmbuteliat în sticle de plastic de 400 g, este destinat consumului direct ca băutură.
               
               
                  2202 90 95
               
               
                  Clasificarea se stabilește pe baza regulilor generale 1 și 6 pentru interpretarea Nomenclaturii combinate și pe baza textului codurilor NC 2202, 2202 90 și 2202 90 95.
                  Se exclude clasificarea produsului la poziția 0403, ca iaurt lichid, deoarece fulgii de cereale nu sunt substanțe care pot fi adăugate în produsele clasificate la capitolul 4 [a se vedea, de asemenea, notele explicative la Sistemul armonizat (SA), capitolul 4, considerații generale, punctul (I), al doilea alineat]. În plus, cerealele nu îndeplinesc criteriile enunțate la poziția 0403, deoarece acestea nu pot fi considerate ca fiind „adaos de fructe, fructe cu coajă lemnoasă sau cacao”.
                  De asemenea, se exclude clasificarea la poziția 1901, deoarece produsul prezintă caracteristicile unei băuturi de la capitolul 22 [a se vedea, de asemenea, notele explicative la Sistemului Armonizat (SA), aferente poziției 1901, punctul III, al doilea alineat].
                  Ținând cont că produsul este o băutură destinată consumului direct, acesta este în concordanță cu poziția 2202.
                  În consecință, produsul trebuie clasificat la poziția 2202 ca „alte băuturi nealcoolice”.